ՀԱՎԵԼՎԱԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՇԻՐԱԿԻ ՄԱՐԶԻ ԱՆԻ ՀԱՄԱՅՆՔԻ

ԱՎԱԳԱՆՈՒ 2018 ԹՎԱԿԱՆԻ

ՀՈՒՆՎԱՐԻ 26-Ի ԹԻՎ 10–Ն ՈՐՈՇՄԱՆ

**ԿԱՐԳ**

**ՀԱՄԱՅՆՔԻ ՂԵԿԱՎԱՐԻՆ ԿԻՑ ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ՁԵՎԱՎՈՐՄԱՆ ԵՎ ԳՈՐԾՈՒՆԵՈՒԹՅԱՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են են համայնքի ղեկավարին կից, համայնքի տարածքում հասարակական կարգով գործող խորհրդակցական մարմինների (այսուհետ՝ Խորհրդակցական մարմինների) ձևավորման, դրանց գործունեության և այդ մարմիններին անդամակցելու հետ կապված հարաբերությունները և հիմնական պահանջները:
2. Սույն կարգի նպատակն է՝ ձևավորել համայնքի ղեկավարին կից, համայնքի տարածքում հասարակական կարգով գործող խորհրդակցական մարմինների ձևավորման և գործունեության հստակ, արդյունավետ մեխանիզմներ՝ ապահովելով փոխադարձ կապն ու համագործակցությունը, մի կողմից, համայնքի բնակչության, քաղաքացիական հասարակության և մասնավոր հատվածի կազմակերպությունների և, մյուս կողմից, համայնքում քաղաքականություն մշակող և որոշում ընդունող տեղական ինքնակառավարման մարմինների (տեղական ինքնակառավարման մարմինների) միջև:
3. Սույն կարգի խնդիրներն են.
4. հստակեցնել խորհրդակցական մարմինների գործունեության նպատակները, խնդիրները և գործառույթները.
5. սահմանել խորհրդակցական մարմինների քանակն ու անվանումները.
6. սահմանել խորհրդակցական մարմինների ձևավորման, անդամների ընտրության մոտեցումները և գործունեության կարգը.
7. հստակեցնել խորհրդակցական մարմինների գործունեությանն առնչվող կողմերի դերերը և գործառույթները.
8. սահմանել այլ մարմինների հետ խորհրդակցական մարմինների հարաբերությունները.
9. սահմանել խորհրդակցական մարմինների գործունեության դադարեցման, սույն կարգում փոփոխությունների և (կամ) լրացումների կատարման մոտեցումները:

**II. ԽՈՐՀՐԴԱԿՑԱԿԱՆ ՄԱՐՄԻՆՆԵՐԸ, ՆՐԱՆՑ ՆՊԱՏԱԿՆԵՐԸ, ԽՆԴԻՐՆԵՐԸ ԵՎ ԳՈՐԾԱՌՈՒՅԹՆԵՐԸ**

1. Խորհրդակցական մարմինները համայնքի ղեկավարին կից, հասարակական կարգով գործող մարմիններ են, որոնց միջոցով ապահովվում է համայնքի բնակիչների, քաղաքացիական հասարակության և մասնավոր հատվածի կազմակերպությունների ներկայացուցիչների մասնակցությունը համայնքի կառավարմանն ու զարգացմանը: ԽՄ-ները, որպես համայնքի բնակիչների, քաղաքացիական հասարակության և մասնավոր հատվածի կազմակերպությունների ներկայացուցիչների միավորված խումբ, կարող են խորհրդատվություն, եզրակացություններ և առաջարկություններ ներկայացնել համայնքի ղեկավարին՝ այդպիսով ակտիվ մասնակցություն ունենալով համայնքում քաղաքականությունների մշակման, որոշումների ընդունման և դրանց իրականացման արդյունքների մոնիթորինգի և գնահատման գործընթացներին:
2. Խորհրդակցական մարմինների նպատակն է՝ նպաստել համայնքում տեղական ինքնակառավարման արդյունավետության բարձրացմանը և հասցեականությանը՝ ապահովելով համայնքի բնակիչների, քաղաքացիական հասարակության և մասնավոր հատվածի կազմակերպությունների ներկայացուցիչների մասնակցությունը տեղական ինքնակառավարմանը:
3. Խորհրդակցական մարմինների խնդիրներն են.
4. խորհրդատվություն տրամադրել համայնքի ղեկավարին համայնքի զարգացման ուղղությունների վերաբերյալ.
5. ապահովել տեղական ինքնակառավարմանը համայնքի բնակիչների, քաղաքացիական հասարակության և մասնավոր հատվածի կազմակերպությունների ներկայացուցիչների մասնակցությունն ու նրանց ձայնի հասանելիությունը տեղական ինքնակառավարման մարմիններին.
6. իրականացնել հանրային մշտադիտարկում (մոնիթորինգ) տեղական ինքնակառավարման մարմինների գործունեության նկատմամբ:
7. Խորհրդակցական մարմինների գործառույթներն են.
8. ապահովել համայնքի բնակիչների իրազեկությունը տեղական ինքնակառավարման մարմինների գործունեության վերաբերյալ.
9. աջակցել և մասնակցել համայնքի զարգացման հնգամյա ծրագրի, բյուջեի և այլ ծրագրային փաստաթղթերի մշակման, քննարկման, իրականացման և վերահսկման, մոնիթորինգի, աուդիտի և գնահատման աշխատանքներին.
10. եզրակացություններ և առաջարկություններ ներկայացնել համայնքի ղեկավարին համայնքին առնչվող կարևորագույն նախաձեռնությունների և նախագծերի վերաբերյալ.
11. վերհանել տվյալ ոլորտում հանրային կարևորություն և հնչեղություն ունեցող խնդիրները և դրանց վերաբերյալ առաջարկություններ ներկայացնել համայնքի ղեկավարին.
12. ուսումնասիրել և քննարկել համայնքի բնակիչների, քաղաքացիական հասարակության և մասնավոր հատվածի կազմակերպությունների ներկայացուցիչների կողմից բարձրացված հարցերը և դրանց վերաբերյալ եզրակացություններ և առաջարկություններ ներկայացնել համայնքի ղեկավարին.
13. իրականացնել հանրային մշտադիտարկում (մոնիթորինգ) տեղական ինքնակառավարման մարմինների գործունեության նկատմամբ.
14. ապահովել հարթակ, մի կողմից, համայնքի ղեկավարի, աշխատակազմի, համայնքային ենթակայության կազմակերպությունների համար և, մյուս կողմից, համայնքի բնակիչների, քաղաքացիական հասարակության և մասնավոր հատվածի կազմակերպությունների ներկայացուցիչների միջև կապի և երկխոսության համար.
15. աջակցել համայնքում կոնֆլիկտների կանխարգելմանը, ծագած կոնֆլիկտների լուծմանը, նպաստել համայնքում առկա հակամարտությունների մեղմմանը.
16. հետևել խորհրդակցական մարմինների կողմից ընդունված որոշումների հետագա կատարման ընթացքին.
17. համագործակցել համայնքային աշխատանքային խմբերի և այլ մարմինների հետ.
18. առաջադրել «Համայնքի ակտիվ բնակիչ» խրախուսական մրցանակի թեկնածու:

**III. ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ՔԱՆԱԿԸ ԵՎ ԱՆՎԱՆՈՒՄՆԵՐԸ**

1. Համայնքի ղեկավարին կից ձևավորվում և գործում են թվով երեք խորհրդակցական մարմիններ:

Դրանք են.

1. համայնքի զարգացման հնգամյա ծրագրի և տարեկան բյուջեի կառավարման խորհրդակցական մարմին.
2. քաղաքաշինության, հողօգտագործման, տնտեսական ենթակառուցվածքների, կոմունալ տնտեսության, շրջակա միջավայրի պաշտպանության և տրանսպորտի հարցերի խորհրդակցական մարմին.
3. կրթության, մշակույթի, երիտասարդության հետ տարվող աշխատանքների, առողջապահության, սպորտի, սոցիալական (այդ թվում՝ երեխաների պաշտպանության) հարցերի խորհրդակցական մարմին:

**IV. ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ԿԱԶՄԸ, ՁԵՎԱՎՈՐՈՒՄԸ, ԱՆԴԱՄՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ, ՆՐԱՆՑ ԹԵԿՆԱԾՈՒՆԵՐԻ ԱՌԱՋԱԴՐՈՒՄԸ, ՆԵՐԿԱՅԱՑՈՒՄԸ ԵՎ ՀԱՍՏԱՏՈՒՄԸ**

1. Խորհրդակցական մարմինների ձևավորումը իրականացվում է հետևյալ կարգով.
2. Խորհրդակցական մարմինները կարող են ունենալ մինչև 25 անդամ.
3. Խորհրդակցական մարմինները ձևավորված են համարվում, եթե տվյալ խորհրդակցական մարմինների կազմում ընդգրկված է առնվազն հինգ անդամ.
4. Խորհրդակցական մարմինները ունեն նախագահ և քարտուղար: Նախագահը և քարտուղարը խորհրդակցական մարմինների անդամ չեն:
5. Խորհրդակցական մարմինների կազմում, իրենց համաձայնությամբ, կարող են ներգրավվել.
6. համայնքի ավագանու մեկից երեք անդամ.
7. աշխատակազմի կամ համայնքային ենթակայության կազմակերպությունների մասնագետներ.
8. քաղաքացիական հասարակության կազմակերպությունների և խմբերի ներկայացուցիչներ.
9. մասնավոր հատվածի կազմակերպությունների և խմբերի ներկայացուցիչներ.
10. պետական կառավարման մարմինների` համայնքի տարածքում գործող տարածքային ծառայությունների ներկայացուցիչներ.
11. համայնքում գործող բազմաբնակարան բնակելի շենքերի կառավարման մարմինների (համատիրությունների, հավատարմագրային կամ լիազորագրային կառավարման մարմինների, կոոպերատիվների և այլնի) և (կամ) համայնքի թաղամասերի և բնակավայրերի ներկայացուցիչներ.
12. փորձագետներ.
13. համայնքի ակտիվ բնակիչներ.
14. այլ շահագրգիռ անձիք:
15. Յուրաքանչյուր կազմակերպությունից կամ խմբերից կարող է ներգրավվել մեկ անդամ:
16. Խորհրդակցական մարմինները ձևավորվում են սույն կարգն ընդունելու վերաբերյալ ավագանու որոշումն ուժի մեջ մտնելու օրվանից հետո երկու ամսվա ընթացքում:
17. Խորհրդակցական մարմինները գործում են մինչև համայնքի ղեկավարի պաշտոնավարման ժամկետի ավարտը:
18. Նորընտիր համայնքի ղեկավարի լիազորությունները ստանձնելուց հետո երկու ամսվա ընթացքում ձևավորվում են նոր կազմով Խորհրդակցական մարմիններ:
19. Խորհրդակցական մարմինների անդամ չեն կարող լինել.
20. դատական կարգով անգործունակ կամ սահմանափակ գործունակ ճանաչված անձինք.
21. հանցագործության համար դատապարտված անձինք, ովքեր իրենց պատիժը կրում են քրեակատարողական հիմնարկներում.
22. զինված ուժերի ժամկետային զինծառայողները:
23. Խորհրդակցակն մարմինների անդամների թեկնածուների ներկայացումը և հաստատումը կատարվում է հետևյալ կարգով.
24. Խորհրդակցական մարմինների անդամների թեկնածուներին, համայնքի ղեկավարի համապատասխան առաջարկության ներկայացմամբ, հաստատում է համայնքի ավագանին՝ համապատասխան որոշմամբ.
25. Խորհրդակցական մարմինների անդամները տվյալ խորհրդ
26. ի կազմում ընդգրկվում են մինչև համայնքի ղեկավարի պաշտոնավարման ժամկետի ավարտը.
27. համայնքի նորընտիր ղեկավարի լիազորությունները ստանձնելուց հետո նոր կազմով Խորհրդակցական մարմիններ ձևավորելիս՝ խորհրդակցական մարմինների նախկին անդամներն իրենց համաձայնությամբ կարող են նորից ներկայացվել և ընդգրկվել խորհրդակցական մարմինների կազմում:
28. Խորհրդակցական մարմինների անդամների թեկնածուների առաջադրումը կատարվում է հետևյալ կարգով.
29. համայնքի ավագանու անդամի թեկնածուին առաջադրում է համայնքի ավագանին՝ իր որոշմամբ (թեկնածուի համաձայնությամբ).
30. աշխատակազմի և (կամ) համայնքային ենթակայության կազմակերպությունների մասնագետի թեկնածուին առաջադրում է համայնքի ղեկավարը (թեկնածուի համաձայնությամբ).
31. Խորհրդակացական մարմինների մյուս անդամների թեկնածուներին առաջադրում է խորհրդակցական մարմինների անդամների ընտրության նպատակով համայնքի ղեկավարի կողմից ձևավորված հանձնաժողովը՝ դիմում ներկայացրած անձանց կազմից:
32. Խորհրդակցական մարմինների անդամների (բացառությամբ համայնքի ավագանու անդամի և աշխատակազմի և (կամ) համայնքային ենթակայության կազմակերպությունների մասնագետի) թեկնածուների ընտրությունը կատարվում է հրապարակային հայտարարության հիման վրա դիմումներ ներկայացրած անձանց կազմից: Հայտարարությունը տրվում է սույն կարգն ընդունելու վերաբերյալ ավագանու որոշումն ուժի մեջ մտնելուց հետո 15 օրվա ընթացքում: Հայտարարությունը փակցվում է տեղական ինքնակառավարման մարմինների նստավայրում, ինչպես նաև այն վայրերում, որոնք հասանելի են համայնքի յուրաքանչյուր մասի բնակչի համար՝ առնվազն մեկ տեղ յուրաքանչյուր երեք հարյուր բնակչի համար: Համայնքի պաշտոնական ինտերնետային (համացանցային) կայքի առկայության դեպքում հայտարարությունը պարտադիր կերպով տեղադրվում է այդ կայքում, ինչպես նաև կարող է տարածվել տեղական զանգվածային լրատվության միջոցներով, տեղական հեռուստատեսությամբ և ժամանակակից հեռահաղորդակցության այլ միջոցներով (հեռախոսազանգերով, կարճ (SMS) հաղորդագրություններով և այլն): Հայտարարության մեջ նշվում է, թե որ խորհրդակցական մարմիններին անդամակցելու համար է կատարվում հրավերը, ովքեր, ինչպես և ինչ ժամկետներում կարող են դիմել: Դիմումի ձևը սահմանված է հավելված 1-ում:
33. Խորհրդակցական մարմինների անդամների (բացառությամբ համայնքի ավագանու անդամի և աշխատակազմի և (կամ) համայնքային ենթակայության կազմակերպությունների մասնագետի) թեկնածուների ընտրության նպատակով հանձնաժողովի կողմից անց է կացվում հարցազրույց: Հանձնաժողովը նախագահում է համայնքի ղեկավարը: Հանձնաժողովի կազմում կարող են ներգրավվել աշխատակազմի, համայնքային ենթակայության կազմակերպությունների, քաղաքացիական հասարակության և մասնավոր հատվածի կազմակերպությունների ներկայացուցիչներ: Հանձնաժողովը կարող է ունենալ երեք անդամ՝ ներառյալ նախագահը:
34. Խորհրդակացական մարմինների անդամների (բացառությամբ համայնքի ավագանու անդամի և աշխատակազմի և (կամ) համայնքային ենթակայության կազմակերպությունների մասնագետի) թեկնածուների ընտրության ժամանակ կարող են հաշվի առնվել հետևյալ չափանիշները.
35. թեկնածուի կրթական ցենզը.
36. համայնքի բնակչության տարբեր խմբեր ներկայացնող անձանց (կանայք, երիտասարդներ, խոցելի խմբեր, քաղաքացիական հասարակության, մասնավոր հատվածի կազմակերպությունների ներկայացուցիչներ և այլն) ներկայացուցչության ապահովումը.
37. հասարակական կարգով աշխատանքներ կատարելու նախկին փորձը.
38. համայնքի կազմում ընդգրկված բնակավայրերի ներկայացուցչության ապահովումը.
39. հարցազրույցի արդյունքները:
40. Դիմում ներկայացրած այն անձինք, ովքեր չեն ընդգրկվել խորհրդակցական մարմիններից որևիցե մեկի կազմում, գրանցվում են դիմում ներկայացրած անձանց ռեզերվում:
41. Խորհրդակցական մարմինների անդամների գործունեությունը այն իրականացնելու ընթացքում հնարավոր է դադարեցվի:
42. Խորհրդակցական մարմինների անդամի գործունեությունը դադարեցվում է, համայնքի ղեկավարի առաջարկության ներկայացմամբ, համայնքի ավագանու որոշմամբ, եթե խորհրդակցական մարմինների անդամը.
43. դիմում է ներկայացրել տվյալ Խորհրդակցական մարմինների կազմից դուրս գալու վերաբերյալ.
44. դատական կարգով ճանաչվել է անգործունակ կամ սահամանփակ գործունակ.
45. առկա է նրա նկատմամբ դատարանի օրինական ուժի մեջ մտած մեղադրական դատավճիռ և նա իր պատիժը կրում է քրեակատարողական հիմնարկում.
46. զորակոչվել է ժամկետային զինծառայության.
47. երեք անգամ անընդմեջ, անհարգելի պատճառով չի մասնակցել Խորհհրդակցական մարմնի նիստերի աշխատանքին.
48. մահացել է:
49. Եթե Խորհրդակցական մարմնի անդամի գործունեության դադարեցման հետևանքով տվյալ խորհրդակցական մարմնի անդամների թիվը նվազել է հինգից, ապա խորհրդակցական մարմնի նոր անդամի թեկնածուն առաջադրվում է դիմում ներկայացրած անձանց ռեզերվից կամ, եթե դա հնարավոր չէ, ապա 15 օրվա ընթացքում նոր տրված հայտարարության հիման վրա դիմում ներկայացրած անձանց կազմից:
50. Համայնքի ղեկավարը ավագանու առաջիկա նիստին առաջարկություն է ներկայացնում խորհրդակցական մարմնի նոր անդամի թեկնածությունը հաստատելու վերաբերյալ:
51. Եթե տվյալ խորհրդակցական մարմնի անդամ հանդիսացող ավագանու ներկայացուցիչը կամ աշխատակազմի կամ համայնքային ենթակայության կազմակերպությունների ներկայացուցիչը դադարեցնում է գործունեությունն իր պաշտոնում, նա կարող է շարունակել անդամակցել խորհրդակցական մարմնին:
52. Խորհրդակցական մարմնի նախագահը համայնքի ղեկավարն է: Համայնքի ղեկավարի բացակայության ժամանակ, խորհրդակցական մարմնի նախագահի գործառույթներն իրականացնում է համայնքի ղեկավարի տեղակալը:
53. Խորհրդակցական մարմնի քարտուղարը աշխատակազմի քարտուղարն է կամ նրա կողմից նշանակված աշխատակազմի ներկայացուցիչը:

**V. ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ԳՈՐԾՈՒՆԵՈՒԹՅՈՒՆԸ**

1. Խորհրդակցական մարմինների անդամներն իրենց գործունեությունն իրականացնում են անձամբ, հասարակական հիմունքներով:
2. Խորհրդակցական մարմինների գործունեության տեղեկատվական և մասնագիտական ապահովումը կազմակերպում է աշխատակազմի քարտուղարը՝ անհրաժեշտության դեպքում, աշխատակազմի բաժինների և համայնքային կազմակերպությունների համապատասխան մասնագետների ներգրավմամբ և մասնակցությամբ:
3. Համայնքի ղեկավարը անհրաժեշտ պայմաններ է ստեղծում (նիստերի սենյակ, աշխատասենյակ, համակարգիչ, գրասենյակային պարագաներ և այլն) ` խորհրդակցական մարմինների սույն կարգով նախատեսված գործունեության իրականացման և նիստերի կազմակերպման ու անցկացման համար, ինչպես նաև խորհրդակցական մարմինների գործունեությանը հաշմանդամների, սակավաշարժ խմբերի, կարդալու և լսելու դժվարություններ ունեցող անձանց մասնակցությունն ապահովելու համար:
4. Խորհրդակցական մարմինների նիստերը գումարվում են`
5. առնվազն երեք ամիսը մեկ անգամ.
6. անհրաժեշտության դեպքում, կարող են հրավիրվել արտահերթ նիստեր:
7. Նիստերը հրավիրում և վարում է Խորհրդակցական մարմինների նախագահը:
8. Խորհրդակցական մարմնի նիստի ամսաթիվը որոշում է Խորհրդակցական մարմինների նախագահը:
9. Խորհրդակցական մարմնի առաջին նիստը գումարվում է տվյալ խորհրդակցական մարմնի կազմը հաստատելու մասին համայնքի ավագանու որոշումն ուժի մեջ մտնելուց հետո 20 օրվա ընթացքում:
10. Խորհրդակցական մարմիների նիստերը կազմակերպվում և անց են կացվում տեղական ինքնակառավարման մարմինների նստավայրում կամ համայնքի ղեկավարի որոշմամբ մեկ այլ վայրում:
11. Խորհրդակցական մարմիների նիստի վայրը, ամսաթիվը և քննարկման ենթակա հարցերի օրակարգը հրապարակվում են նիստից առնվազն երկու աշխատանքային օր առաջ: Նշյալ տեղեկատվությունը փակցվում է տեղական ինքնակառավարման մարմնի նստավայրում, ինչպես նաև այն վայրերում, որոնք հասանելի են համայնքի յուրաքանչյուր մասի բնակչի համար՝ առնվազն մեկ տեղ յուրաքանչյուր երեք հարյուր բնակչի համար:
12. Համայնքի պաշտոնական համացանցային կայքի առկայության դեպքում, վերոնշյալ տեղեկատվությունը պարտադիր կերպով տեղադրվում է այդ կայքում, ինչպես նաև կարող է տարածվել տեղական զանգվածային լրատվության միջոցներով, տեղական հեռուստատեսությամբ և ժամանակակից հեռահաղորդակցության այլ միջոցներով (հեռախոսազանգերով, կարճ (SMS) հաղորդագրություններով և այլն):
13. Խորհրդակցական մարմնի նիստն իրավազոր է, եթե նիստին ներկա են խորհրդակցական մարմնի անդամների թվի կեսից ավելին:
14. Եթե կես ժամվա ընթացքում չի ապահովվում տվյալ նիստի իրավազորությունը, կամ նիստին չի ներկայանում խորհրդակցական մարմնի նախագահը և նիստը չի սկսվում, ապա նիստի չկայացման մասին կազմվում է արձանագրություն, որն ստորագրում են խորհրդակցական մարմնի` նիստին ներկայացած անդամները:
15. Խորհրդակցական մարմնի նիստը շարունակվում է մինչև օրակարգի սպառումը:
16. Խորհրդակցական մարմնի նիստերը դռնբաց են: Խորհրդակցական մարմնի նիստին կարող են հրավիրվել տվյալ նիստի օրակարգի նախագծում ընդգրկված հարցերին առնչվող անձիք, զանգվածային լրատվամիջոցների ներկայացուցիչներ:
17. Խորհրդակցական մարմնի անդամը խորհրդակցական մարմնի նախագահի կողմից կարող է հեռացվել խորհրդակցական մարմնի նիստից՝ նիստի աշխատանքները խոչընդոտելու դեպքում:
18. Խորհրդակցական մարմնի նիստի օրակարգը սահմանվում և իրականացվում է հետյալ կարգով.
19. Խորհրդակցական մարմնի նիստի օրակարգի նախագիծը կազմում է համայնքի ղեկավարը.
20. Խորհրդակցական մարմնի նիստի օրակարգի նախագիծը ձևավորվում է տվյալ ԽՄ-ի քարտուղարին նիստից առնվազն հինգ աշխատանքային օր առաջ ներկայացված գրավոր հարցերից: Հարցեր կարող են ներկայացնել նաև խորհրդակցական մարմնի բոլոր անդամները.
21. Խորհրդակցական մարմնի նիստի օրակարգի նախագիծը, քննարկվող հարցերի վերաբերյալ կից փաստաթղթերը խորհրդակցական մարմնի քարտուղարը ներկայացնում է խորհրդակցական մարմնի անդամներին նիստից առնվազն երկու աշխատանքային օր առաջ:
22. Խորհրդակցական մարմնի նիստի օրակարգի նախագծում նշվում են.
23. նիստի անցկացման վայրը, ամսաթիվը և ժամը.
24. քննարկման ենթակա հարցերը.
25. քննարկվող յուրաքանչյուր հարցի զեկուցողի անունը և ազգանունը:
26. Խորհրդակցական մարմնի նիստն սկսվում է խորհրդակցական մարմնի նիստի օրակարգի հաստատումով՝ խորհրդակցական մարմնի նիստին ներկա անդամների ձայների մեծամասնությամբ:
27. Խորհրդակցական մարմինները կազմում և ընդունում են որոշումներ:
28. Խորհրդակցական մարմինները որոշումներն ընդունվում են խորհրդակցական մարմինների եզրակացությունների և (կամ) առաջարկությունների ձևով, որոնք ներկայացվում են համայնքի ղեկավարին:
29. Խորհրդակցական մարմնի որոշումը համայնքի ղեկավարի համար կրում են խորհրդատվական բնույթ: Խորհրդակցական մարմինների որոշումների հիման վրա համայնքի ղեկավարը կարող է ընդունել համապատասխան որոշումներ:
30. Խորհրդակցական մարմինների որոշումն ընդունվում է տվյալ նիստին ներկա անդամների ձայների մեծամասնությամբ, իսկ հավասար ձայների առկայության դեպքում վճռորոշ է տվյալ խորհրդակցական մարմինների՝ տարեց անդամի ձայնը:
31. Խորհրդակցական մարմինների յուրաքանչյուր անդամ ունի մեկ ձայնի իրավունք:
32. Խորհրդակցական մարմինների նախագահը ունի խորհրդակցական ձայնի իրավունք:
33. Խորհրդակցական մարմինների որոշման մեջ նշվում են որոշման նախագծին կողմ, դեմ և ձեռնպահ քվեարկած խորհրդակցական մարմնի անդամների անունները և ազգանունները:
34. Խորհրդակցական մարմնի որոշումը ստորագրում են խորհրդակցական մարմնի նիստին ներկա անդամները:
35. Խորհրդակցական մարմինների նիստերի ընթացքում կազմվում են արձանագրություններ:.
36. Խորհրդակցական մարմինների նիստերն արձանագրվում են խորհրդակցական մարմինների քարտուղարի կողմից:
37. Նիստի արձանագրությունը ներառում է.
38. նիստի անցկացման վայրը և ամսաթիվը.
39. նիստին մասնակցած խորհրդակցական մարմնի անդամների, հրավիրված անձանց անունները և ազգանունները.
40. նիստի օրակարգը.
41. քննարկված հարցերի, զեկուցումների և ելույթների հիմնական դրույթները.
42. ընդունված որոշումները, դրանց ներկայացման և հրապարակման ձևերը.
43. ընդունված որոշումներին դեմ քվեարկածների հատուկ կարծիքները(եթե այդպիսիք կան):
44. Նիստի արձանագրությանը կցվում են տվյալ խորհրդակցական մարմնի քննարկմանը դրված նյութերը, ուսումնասիրությունները, լուսանկարները, տեսանյութերը և այլն:
45. Խորհրդակցական մարմինների նիստերի արձանագրությունները ստորագրում է խորհրդակցական մարմինների քարտուղարը: Խորհրդակցական մարմինների նիստերի արձանագրությունները ենթակա են հրապարակման:

**VI. ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ՀԱՄԱԳՈՐԾԱԿՑՈՒԹՅՈՒՆՆ ԱՅԼ ՄԱՐՄԻՆՆԵՐԻ ՀԵՏ**

1. Խորհրդակցական մարմինները մշտական կապ են հաստատում և համագործակցում են տարածքում գործող այլ մարմինների՝ համայնքի ավագանու հանձնաժողովների, համայնքի աշխատակազմի և համայնքային ենթակայության կազմակերպությունների, քաղաքացիական հասարակության, մասնավոր հատվածի կազմակերպությունների և խմբերի ներկայացուցիչների և շահագրգիռ այլ անձանց հետ:
2. Խորհրդակցական մարմինները ուղղակի կապ են հաստատում համայնքային աշխատանքային խմբերի հետ, որոնք կարող են ձևավորվել ըստ համայնքի ղեկավարի՝ օրենքով սահմանված գործունեության բնագավառների (ոլորտների) կամ դրանց խմբերի, ըստ համայնքի կազմում ընդգրկված բնակավայրերի կամ ըստ համայնքի առանձին թաղամասերի: Խորհրդակցական մարմինների անդամները կարող են նախաձեռնել նման համայնքային աշխատանքային խմբերի ձևավորումը: Համայնքային աշխատանքային խմբերի ձևավորումը համայնքի բնակիչների կողմից նախաձեռնվելու դեպքում նրանք կարող են այդ մասին տեղեկացնել այն խորհրդակցական մարմնին, որի գործունեության ոլորտին առնչվում են տվյալ համայնքային աշխատանքային խմբերի ձևավորման նպատակները: Համայնքային աշխատանքային խմբերի անդամների կազմը համաձայնեցվում է համայնքի ղեկավարի և համապատասխան հետ: Համայնքային աշխատանքային խմբերն իրենց կողմից կատարված աշխատանքների արդյունքները համայնքի ղեկավարին ներկայացնելուց բացի, ներկայացնում են նաև այն խորհրդակցական մարմին, որին առնչվում են այդ արդյունքները: Խորհրդակցական մարմինները մեթոդական օգնություն, խորհրդատվություն և տեխնիկական աջակցություն են տրամադրում Համայնքային աշխատանքային խմբերին՝ նրանց աշխատանքները նպատակային և արդյունավետ իրականացնելու համար:

**VII. ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ԳՈՐԾՈՒՆԵՈՒԹՅԱՆ ԴԱԴԱՐԵՑՈՒՄԸ**

1. Համայնքում գործող խորհրդակցական մարմինների գործունեությունը դադարեցվում է.
2. երբ լրացել է համայնքի ղեկավարի պաշտոնավարման ժամկետը.
3. երբ սույն կարգում փոփոխությունների և (կամ) լրացումների արդյունքում փոխվել են խորհրդակցական մարմինների քանակները և (կամ) անվանումները:

**VIII. ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ԳՈՐԾՈՒՆԵՈՒԹՅԱՆՆ ԱՌՆՉՎՈՂ ԿՈՂՄԵՐԻ ՄԻՋԵՎ ԴԵՐԵՐԻ ԵՎ ԳՈՐԾԱՌՈՒՅԹՆԵՐԻ ԲԱՇԽՈՒՄԸ**

1. Խորհրդակցական մարմինների գործունեությանն առնչվող՝ համայնքի ավագանու գործառույթներն են.
2. համայնքի ղեկավարի ներկայացմամբ, հաստատում է սույն կարգը.
3. համայնքի ղեկավարի ներկայացմամբ, փոփոխություններ և (կամ) լրացումներ է կատարում սույն կարգի մեջ կամ դադարեցնում է սույն կարգի գործողությունը.
4. համայնքի ղեկավարի առաջարկության ներկայացմամբ, հաստատում է խորհրդակցական մարմինների անդամներին.
5. համայնքի ղեկավարի առաջարկության ներկայացմամբ, դադարեցնում է խորհրդակցական մարմինների անդամների գործունեությունը.
6. համայնքի ղեկավարի ներկայացմամբ, ծանոթանում է խորհրդակցական մարմինների ուսումնասիրությունների, եզրակացությունների և առաջարկությունների հետ.
7. համայնքի ղեկավարի ներկայացմամբ, խորհրդակցական մարմինների եզրակացությունների և առաջարկությունների հիման վրա ընդունում է համապատասխան որոշումներ.
8. կարող է համայնքի ղեկավարից պահանջել տեղեկանքներ համայնքի տարածքում գործող խորհրդակցական մարմինների գործունեության վերաբերյալ:
9. Խորհրդակցական մարմինները գործունեությանն առնչվող՝ համայնքի ղեկավարի գործառույթներն են.
10. առաջարկություն է ներկայացնում համայնքի ավագանուն` համայնքի ղեկավարին կից խորհրդակցական մարմինների ձևավորման և գործունեության կարգը հաստատելու վերաբերյալ.
11. առաջարկություն է ներկայացնում համայնքի ավագանուն՝ փոփոխություններ և (կամ) լրացումներ կատարելու սույն կարգում կամ դադարեցնելու դրա գործողությունը.
12. ձևավորում է խորհրդակցական մարմինների անդամների ընտրության հանձնաժողով.
13. առաջարկություն է ներկայացնում համայնքի ավագանուն խորհրդակցական մարմինների կազմը հաստատելու վերաբերյալ.
14. առաջարկություն է ներկայացնում համայնքի ավագանուն խորհրդակցական մարմինների անդամների գործունեությունը դադարեցնելու վերաբերյալ.
15. կազմակերպում, ղեկավարում և նախագահում է խորհրդակցական մարմինների գործունեությունը.
16. անհրաժեշտ պայմաններ է ստեղծում խորհրդակցական մարմինների` սույն կարգով նախատեսված գործունեության իրականացման, նիստերի կազմակերպման ու անցկացման համար.
17. հրավիրում և վարում է խորհրդակցական մարմինների նիստերը.
18. որոշում է խորհրդակցական մարմինների նիստերին հրավիրվող անձանց կազմը.
19. ձևավորում է խորհրդակցական մարմինների նիստերի օրակարգերի նախագծերը.
20. ծանոթանում է խորհրդակցական մարմինների ուսումնասիրություններին, եզրակացություններին և առաջարկություններին.
21. Խորհրդակցական մարմինների եզրակացությունների և առաջարկությունների հիման վրա նախաձեռնում է անհրաժեշտ գործողություններ, ընդունում է որոշումներ կամ առաջարկություններ է ներկայացնում համայնքի ավագանուն համապատասխան որոշումներ ընդունելու համար.
22. նախաձեռնում է համայնքային աշխատանքային խմբերի ձևավորումը.
23. համաձայնություն է տալիս համայնքի տարածքում ձևավորվող համայնքային աշխատանքային խմբերի կազմի վերաբերյալ:
24. Համայնքի ղեկավարի բացակայության ժամանակ՝ համայնքի ղեկավարին, որպես խորհրդակցական մարմնի նախագահի՝ փոխարինում է համայնքի ղեկավարի տեղակալը:
25. Խորհրդակցական մարմինների գործունեությանն առնչվող՝ աշխատակազմի քարտուղարի գործառույթներն են.
26. կազմակերպում է Խորհրդակցական մարմինների գործունեության տեղեկատվական և մասնագիտական ապահովումը, աջակցում է Խորհրդակցական մարմինների գործունեությանը, նիստերի կազմակերպմանը և անցկացմանը.
27. իրականացնում է խորհրդակցական մարմնի քարտուղարի գործառույթները անձամբ կամ նշանակում է խորհրդակցական մարմնի քարտուղարին:
28. Խորհրդակցական մարմնի քարտուղարի գործառույթներն են.
29. հարցեր է ընդունում Խորհրդակցական մարմինների անդամներից խորհրդակցական մարմինների նիստերի օրակարգերի նախագծերում ընդգրկելու համար.
30. ապահովում է խորհրդակցական մարմինների կազմակերպչա-տեխնիկական աշխատանքների իրականացումը.
31. ապահովում է խորհրդակցական մարմինների անդամների և նիստերին հրավիրված անձանց իրազեկումը նիստերի անցկացման օրվա, ժամի, վայրի և քննարկվող հարցերի մասին.
32. վարում է խորհրդակցական մարմինների գործավարությունը.
33. կազմում և ստորագրում է խորհրդակցական մարմինների նիստերի արձանագրությունները.
34. ապահովում է խորհրդակցական մարմինների գործունեության, ընդունված որոշումների հրապարակայնությունը:
35. Խորհրդակցական մարմինների անդամների գործառույթներն են.
36. մասնակցում են խորհրդակցական մարմինների նիստերին.
37. հարցեր են ներկայացնում խորհրդակցական մարմինների նիստերի օրակարգերի նախագծերում ընդգրկելու համար.
38. ներկայացնում են բանավոր կամ գրավոր կարծիք խորհրդակցական մարմինների նիստերի ընթացքում քննարկվող հարցերի վերաբերյալ.
39. մասնակցում են խորհրդակցական մարմինների որոշումների ընդունման քվեարկությանը.
40. ստորագրում են խորհրդակցական մարմինների որոշումները.
41. ծանոթանում են խորհրդակցական մարմինների նիստերի արձանագրություններին.
42. կատարում են խորհրդակցական մարմինների որոշումներից բխող կամ խորհրդակցական մարմինների նախագահի կողմից տրված հանձնարարականներ.
43. նախաձեռնում են համայնքային աշխատանքային խմբերի ձևավորումը:

**IX. ՍՈՒՅՆ ԿԱՐԳՈՒՄ ՓՈՓՈԽՈՒԹՅՈՒՆՆԵՐԻ ԵՎ (ԿԱՄ) ԼՐԱՑՈՒՄՆԵՐԻ ԿԱՏԱՐՈՒՄԸ, ԳՈՐԾՈՂՈՒԹՅԱՆ ԴԱԴԱՐԵՑՈՒՄԸ**

1. Սույն կարգը վերանայվում է համայնքի ղեկավարի նախաձեռնությամբ: Համայնքի ղեկավարը կարող է առաջարկություններ ներկայացնել համայնքի ավագանուն՝ փոփոխություններ և (կամ) լրացումներ կատարելու սույն կարգում կամ դադարեցնելու դրա գործողությունը:
2. Սույն կարգի մեջ փոփոխությունների և (կամ) լրացումների կատարումը, գործողության դադարեցումը, համայնքի ղեկավարի ներկայացմամբ, իրավասու է կատարել միայն համայնքի ավագանին՝ իր համապատասխան որոշմամբ: